Totalni rat
Totalni rat je izraz koji se koristi za rat gdje zaraćene strane koriste sva svoja, kako ljudska i materijalna tako i sve druga raspoloživa sredstva kako bi se uništio protivnik ili osiguralo njegovo trajno onemogućavanje da pruža otpor. Iako se ovaj vid ratovanja pojavio daleko prije, "totalni rat" je tek polovinom 19. vijeka identificiran od strane naučnika kao zasebna klasa ratovanja. U slučaju totalnog rata dolazi do izražaja nerazlikovanje vojnika i civila u takvom sukobu, odnosno civili se tretiraju kao legitimna meta ratnih operacija.